Blue text on a white background

Description automatically generatedA logo for a company

Description automatically generated

**خبري اعلامیه!**

**افغانستان:** د ملګرو ملتونو کارپوه وايي، د طالبانو د بنسټیز شوي، جنسیتی تبعیض پای ته رسولو لپاره د یو"څو اړخیزه " چلند غوره کولو ته اړتیا ده.

جینیوا (۱۸ جون ۲۰۲۴) - د ملګرو ملتونو یوه کارپوه نن وویل، د طالبانو له خوا د ښځو او نجونو له بنسټیزو حقونو څخه په سیستماتیک ډول سرغړونې زیاتې شوې، چې د افغانستان نسلونو او ټولنې ته یې ډېر زیان رسولی دی.

په افغانستان کې د بشري حقونو د وضعیت په اړه د ملګرو ملتونو ځانګړي راپور ورکوونکي، ریچارډ بینیټ چې د افغان ښځو تر څنګ یې خبرې وکړې. نن خپل وروستي راپور د بشري حقونو شورا ته وړاندې کړ او وي ویل، "د طالبانو له خوا د خپل نظام د بنسټیز کولو لپاره د ښځو او نجونو د حقونو څخه سرغړوني ، د هغوي ځورونه ، او د هغه له کبله ورته زیانونه ، باید د انسانیت وجدان راوپاروي."دا سرغړونې دومره بنسټیزي او پراخې دي چې زه دې پایليٍ ته رسیدلی یم چې داسې ښکاري چې دوی په ملکي وګړو باندې یو پراخ او سیستماتیک برید کوي چې کیدای شي د بشریت ضد جرم په توګه وپیژندل شي. او دا برید نه یوازې دوام لري، بلکې لا پسې پراخیږي. "

بینیټ په طالبانو غږ وکړ چې د جنسیت پر بنسټ تبعیض یا ښځځپني باندي له سره کتنه او د هغه چلند د له منځه وړلو لپار سمدستي ګامونه پورته کړي چې ښځې او نجونې له خپلو اساسي حقونو څخه محروموي.

ځانګړي راپور ورکوونکي د طالبانو د جنسیتی تبعیض د بنسټیز سیسټم د ننګولو او له مینځه وړلو او د عاملینو د حساب ورکوني لپاره د یو "هر اړخیز" چلند غوره کولو غوښتنه وکړه.

په دې طریقه کې د حساب ورکونې د نړیوالو میکانیزمونو لکه د جرمونو نړیواله محکمه او د عدالت نړیواله محکمه او همدارنګه په ملي کچه د نړیوالو حقونو د اصولو له مخې د قضیو تعقیب شامل دي.

هغه همدارنګه غړو هېوادونو ته سپارښتنه وکړه چې د جنسیتي توپیر یا (جنسیتي آپارټاید) مفکوري په پام کي نیولو سره په نړیوال بشري قوانینو او جرمي قوانینو کي یی د شاملولو لپاره هڅه وکړي. لکه څرنګه چي افغان میرمني وايي چي دا اصطلاح د دوي وضعیت تر ټولو ښه بیانوي.

بینیټ وویل، دا اړینه ده چې د ښځو د بشري حقونو د مدافعینو په ګډون د افغانستان مدني ټولنې د دې میاشتې په پای کې په دوحه کې د افغانستان په اړه د ملګرو ملتونو د ځانګړي استازي په غونډه کې د پام وړ ګډون وکړي او د ښځو او نجونو حقونه د دي بحثونو موضوع وي.

کارپوه وویل : د بشري حقونو په برخه کې ښه والی د یوه داسې افغانستان لپاره چې له خپل ځان او ګاونډیانو سره په سوله کې وي، د پرمختګ لپاره بنسټیز دي. د دې مسلې په اړه په خبرو کې پاتې راتلل به د هري هغي پروسې اعتبار او پایښت دواړه به زیانمن کړي چي د افغانستان د راتلونکي په اړه جوړیږي.

بینیټ وویل، د بشري حقونو په اړه دقیق، د اندازه کولو وړ او تایید شوي پرمختګونه باید په افغانستان کې د حاکم چارواکو د عادي کیدو یا مشروعیت د لاسه ته راوړلو دمخه ترسره شي.

افغانانو په ځانګړې توګه افغان ښځو او نجونو د طالبانو د تاوتریخوالي په مقابل کې خورا زړورتیا او هوډ ښودلی دی. بینیټ وویل، نړیواله ټولنه باید دا د محافظت او پیوستون له لاري وساتي، په شمول د یو پرېکنده او اصولي عمل، چې د بشري حقونو له اساسي اصولو څخه دی.

**پای**

ښاغلی ریچارډ بینیټ په افغانستان کې د بشري حقونو د وضعیت په اړه د ملګرو ملتونو ځانګړی راپور ورکوونکی دی . نوموړي په رسمي توګه د ۲۰۲۲ کال د مې په لومړۍ نېټه دنده په غاړه واخیسته. هغه په ​​افغانستان کې د ملګرو ملتونو د مرستندویه پلاوي (یوناما) سره د بشري حقونو د څانګې د مشر په توګه په څو مواردو کې په افغانستان کې دنده ترسره کړې ده.

[Special Rapporteur on Afghanistan | OHCHR](https://www.ohchr.org/en/special-procedures/sr-afghanistan)

ځانګړي راپور ورکوونکي د هغه څه برخه ده چې د بشري حقونو د شورا د ځانګړوطرزالعملونه نو په نوم پیژندل کیږي.

[Special Procedures of the Human Rights Council | OHCHR](https://www.ohchr.org/en/special-procedures-human-rights-council).

ځانګړي طرزالعملونه، د ملګرو ملتونو د بشري حقونو په سیسټم کې د خپلواکو کارپوهانو ترټولو لوی ارګان دی، د شورا د خپلواک حقیقت موندنې او څارنې میکانیزم عمومي نوم دی چې د نړۍ په ټولو برخو کې د ځانګړو هیوادونو وضعیت یا موضوعي مسلې په ګوته کوي ..د ځانګړو طرزالعملونه متخصصین په رضاکارانه توګه کار کوي؛ دوی د ملګرو ملتونو دوی د ملګرو ملتونو کارکونکي نه دي او د کار لپاره معاش نه اخلي. دوی د هر حکومت یا سازمان څخه خپلواک دي او په انفرادي ظرفیت کې خدمت کوي .

د ملګرو ملتونو د بشري حقونو هیواد پاڼه: افغانستان

د نورو معلوماتو او رسنیو غوښتنو لپاره، مهرباني وکړئ hrc-sr-afghanistan@un.org سره اړیکه ونیسئ

د ملګرو ملتونو د نورو خپلواکو کارپوهانو په اړه د رسنیو پوښتنو لپاره، مهرباني وکړئ جان نیولند

(john.newland @un.org) یا دھریشا اندراګوپتا (dharisha.indraguptha@un.org) سره اړیکه ونیسئ.

په X کې د ملګرو ملتونو د بشري حقونو د خپلواکو کارپوهانو اړوند خبرونه تعقیب کړئ: @UN\_SPExperts